

[image: ]

SAOPŠTENJE ZA MEDIJE

OTVOREN PRVI BM MOTORS CHANGAN POP UP STORE U TC GALERIJA

Beograd, 02. jun 2026. 
 
U trenutku kada prodaja kineskih automobila na srpskom tržištu beleži najsnažniji rast, a kupci sve odlučnije prepoznaju vrednost koju donose novi globalni igrači, kompanija BM Motors, deo OMR Group, otvara prvi CHANGAN POP UP store u tržnom centru Galerija u Beogradu. Novi prostor posvećen je najnovijim generacijama CHANGAN modela, sa fokusom na italijanski dizajn i premium kinesku tehnologiju. 
POP UP store smešten je u prizemlju TC Galerija, na površini od 200 m², gde je izložena kompletna aktuelna paleta brenda. Posetioci mogu izbliza da upoznaju vozila, dobiju detaljne informacije o tehničkim karakteristikama, cenama i uslovima finansiranja, kao i da odmah na licu mesta zakažu test vožnju modela po izboru.
Automobil tamo gde je kupac - novi način upoznavanja brenda
„Na ovaj način ne širimo samo mrežu prodajnih salona u Srbiji, već , pre svega, prateći savremene trendove, idemo u susret kupcima. Omogućavamo im da se sa modelima i vrednostima brenda CHANGAN upoznaju upravo tamo gde svakodnevno provode svoje vreme - u najvećem tržnom centru u zemlji, dakle u prostoru koji nije klasično mesto za kupovinu automobila", izjavio je Aleksandar Preradović, generalni direktor ADA Motors na svečanom otvaranju CHANGAN POP UP store u tržnom centru Galerija u Beogradu.
Koncept POP UP store-a osmišljen je tako da iskustvo upoznavanja sa premium automobilom učini ležernim, dostupnim i bliskim ritmu modernog kupca. Iskusna ekipa BM Motors CHANGAN POP UP store-a stoji posetiocima na raspolaganju za savetovanje pri izboru modela, prilagođavanje rešenja konkretnim potrebama i pripremu fleksibilnih opcija finansiranja i osiguranja, koje obezbeđuju potpunu sigurnost u svakom koraku kupovine. U vreme kada kupci u Srbiji sve manje gledaju poreklo brenda, a sve više realnu vrednost koju dobijaju za svoj novac, CHANGAN dolazi sa kompletnom ponudom, modernom tehnologijom, premium opremom, dugim garancijama i mrežom koja se gradi po evropskim standardima.
Prva faza širenja - temelji za regionalnu mrežu
Otvaranje prvog BM Motors CHANGAN POP UP store-a, zajedno sa nedavno otvorenim dilerskim salonima u Novom Sadu i Beogradu, predstavlja prvu fazu širenja brenda CHANGAN u Srbiji i regionu. Ovim potezom OMR Group i Crossroad Asia postavljaju temelje za jednu od najsnažnijih distributivnih mreža u automobilskoj industriji regiona, sa jasnim fokusom na dugoročnu posvećenost kupcima i moderan, dostupan ulazak u eru elektromobilnosti. Sve to u skladu sa porukom koja brend prati i u Srbiji: „CHANGAN - pametan izbor na duge staze."
***
BM MOTORS Galerija je poslovna jedinica u sastavu kompanije Ada Motors koja je članica OMR grupe.
CHANGAN, jedna od najvećih kineskih automobilskih grupacija, ima 41 godinu iskustva u proizvodnji automobila sa sedištem u Čongćingu. Kompanija upravlja sa 21 proizvodnom bazom i 39 postrojenja širom sveta, izvozeći vozila u 103 zemlje i teritorije u okviru šest velikih regionalnih tržišta. Changan direktno zapošljava više od 110.000 ljudi, a kroz svoj lanac vrednosti podržava više od milion radnih mesta. Kao vodeći kineski proizvođač automobila, Changan u svom portfoliju ima sopstvene brendove, poput Changan, Deepal i Avatr, kao i zajednička preduzeća Changan Ford i Changan Mazda. Od 2001. godine Changan jača svoje prisustvo u Evropi kroz dizajn centar u Torinu i istraživačko-razvojni centar u Birmingemu. 

